----

----

I Kötelezően közzéteendő jogi aktusok

----

A BIZOTTSÁG 633/2006/EK RENDELETE

(2006. április 25.)

az egyes gyümölcs- és zöldségfélék belépési árának meghatározására szolgáló behozatali átalányértékek megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a gyümölcs és zöldség behozatalára vonatkozó intézkedések alkalmazása részletes szabályainak megállapításáról szóló, 1994. december 21-i 3223/94/EK (1) bizottsági rendeletre és különösen annak 4. cikke (1) bekezdésére,

mivel:

ELFOGADTA EZT A RENDELETET:

1. cikk

A 3223/94/EK rendelet 4. cikkében említett behozatali átalányértékeket a mellékletben található táblázat határozza meg.

2. cikk

Ez a rendelet 2006. április 26-án lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2006. április 25-én.

a Bizottság részéről

J. L. DEMARTY

mezőgazdasági és vidékfejlesztési főigazgató

----

(1)HL L 337., 1994.12.24., 66. o. A legutóbb a 386/2005/EK rendelettel (HL L 62., 2005.3.9., 3. o.) módosított rendelet.

----

MELLÉKLET

az egyes gyümölcs- és zöldségfélék belépési árának meghatározására szolgáló behozatali átalányértékek megállapításáról szóló, 2006. április 25-i bizottsági rendelethez

----

(1)  Az országok nómenklatúráját a 750/2005/EK bizottsági rendelet határozza meg (HL L 126., 2005.5.19., 12. o.). A „999” jelentése „egyéb származás”.

----

----

A BIZOTTSÁG 634/2006/EK RENDELETE

(2006. április 25.)

a fejes káposztára és a kelkáposztára vonatkozó forgalmazási-minőség szabvány megállapításáról és az 1591/87/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre (1) és különösen annak 2. cikke (2) bekezdésére,

mivel:

ELFOGADTA EZT A RENDELETET:

1. cikk

(1)   A 0704 90 KN-kód alá tartozó fejes káposztára és kelkáposztára alkalmazandó forgalmazási-minőség szabványt a melléklet állapítja meg.

(2)   A szabványt a forgalmazás valamennyi szakaszában alkalmazni kell a 2200/96/EK rendeletben foglalt feltételek mellett.

A kiszállítást követő forgalmazási szakaszokban azonban az előírásban meghatározottaktól eltérően

2. cikk

Az 1591/87/EGK rendelet a következőképpen módosul:

3. cikk

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező, és közvetlenül alkalmazandó valamennyi tagállamban.

Kelt Brüsszelben, 2006. április 25-én.

a Bizottság részéről

Mariann FISCHER BOEL

a Bizottság tagja

----

(1)HL L 297., 1996.11.21., 1. o. A legutóbb a 47/2003/EK bizottsági rendelettel (HL L 7., 2003.1.11., 64. o.) módosított rendelet.

(2)HL L 146., 1987.6.6., 36. o. A legutóbb a 386/2005/EK rendelettel (HL L 62., 2005.3.9., 3. o.) módosított rendelet.

----

MELLÉKLET

A FEJES KÁPOSZTÁRA ÉS A KELKÁPOSZTÁRA VONATKOZÓ FORGALMAZÁSI MINŐSÉG SZABVÁNY

1.   A TERMÉK MEGHATÁROZÁSA

Ez az előírás a fogyasztónak friss állapotban szállítandó fejes káposzta (beleértve a vörös káposztát és a csúcsos káposztát) – Brassica oleracea L. var. capitata L. –, valamint a kelkáposzta vagy fodroskel – Brassica oleracea L. var. sabauda L. – termesztett fajtáira vonatkozik. Nem tárgya az előírásnak az ipari feldolgozásra szánt káposzta.

2.   A MINŐSÉGRE VONATKOZÓ ELŐÍRÁSOK

Az előírás célja az értékesítésre előkészített és csomagolt fejes káposzta és kelkáposzta minőségi követelményeinek meghatározása.

A.   Minimumkövetelmények

Az adott minőségi osztályra vonatkozó külön követelmények és megengedett eltérések figyelembevételével a fejes káposzta és a kelkáposzta minden minőségi osztályban legyen:

A torzsát a fej alatt úgy kell rövidre vágni, hogy a borítólevelek szorosan fedjék a fejet. A metszlap sima legyen.

A fejes káposzta és a kelkáposzta fejlettsége és állapota olyan legyen, hogy:

B.   Osztályozás

A fejes káposztát és a kelkáposztát a következő két osztályba kell sorolni:

i.   I. osztály

Az ebbe az osztályba tartozó fejes és kelkáposzta legyen jó minőségű és összes tulajdonsága a fajtára jellemző. Legyen a fajtára jellemző tömörségű.

A fejes káposztának és a kelkáposztának szorosan zárt levelekkel kell rendelkeznie. A kelkáposzta és a korai fejes káposzta esetében néhány külső levelet meg lehet hagyni az áru védelmére.

A következő enyhe hibák előfordulhatnak, ha nem rontják a fejes káposzta és a kelkáposzta általános megjelenését, minőségét, eltarthatóságát és a csomagolt áru megjelenését:

ii.   II. osztály

Ebbe az osztályba az olyan fejes és kelkáposzta tartozik, amely nem sorolható az I. osztályba, de megfelel az A. szakaszban meghatározott minimumkövetelményeknek.

A következő hibák előfordulhatnak, amennyiben nem befolyásolják a fejes káposzta és a kelkáposzta lényeges tulajdonságait a minőség, az eltarthatóság és a csomagolt áru külső megjelenésének tekintetében:

3.   A MÉRETRE VONATKOZÓ ELŐÍRÁSOK

A méretet az egyes fejek tömege alapján határozzuk meg. A fej legkisebb megengedett tömege 350 gramm.

A legnehezebb fej tömege egyetlen csomagban sem lehet nagyobb az ugyanabban a csomagban lévő legkönnyebb fej tömegének kétszeresénél. Amennyiben a legnehezebb fej tömege 2 kilogramm vagy annál kisebb, a legnehezebb és legkönnyebb fej közötti különbség 1 kilogrammig terjedhet.

A méretkövetelmények nem vonatkoznak a „mini termékekre”.

A „mini termék” a káposzta olyan fajtáját vagy termesztett változatát jelenti, amelyet növénynemesítés és/vagy különleges termesztéstechnológia útján állítottak elő. Nem tartozik ide a nem teljesen kifejlett vagy nem megfelelő méretű, nem „mini” káposztafajtából termesztett káposzta. Az előírás minden egyéb követelményét alkalmazni kell a „mini termékekre” is.

4.   A MEGENGEDETT ELTÉRÉSEKRE VONATKOZÓ RENDELKEZÉSEK

A megadott osztályra vonatkozó minőségi és méretkövetelményektől minden csomagolási egységben eltérések engedhetők meg.

A.   Minőségi eltérések

i.   I. osztály

A fejes káposzta és a kelkáposzta 10 darab- vagy tömegszázaléka lehet olyan, amely nem tesz eleget az I. osztály követelményeinek, de kielégíti a II. osztály követelményeit, kivételes esetben beleértve a II. osztályra vonatkozó megengedett eltéréseket is.

ii.   II. osztály

A fejes káposzta és a kelkáposzta 10 darab- vagy tömegszázaléka lehet olyan, amely sem az osztály előírásainak, sem a minimumkövetelményeknek nem felel meg, nem lehet azonban láthatóan romlóhibás vagy más okból olyan mértékben minőségcsökkent, ami a terméket fogyasztásra alkalmatlanná teszi.

B.   Méreteltérések

Minden osztályban a fejes- és kelkáposzta darabszámának vagy tömegének 10 %-a lehet olyan, amely nem felel meg a meghatározott követelményeknek.

Egyetlen fej sem lehet azonban 300 grammnál kisebb tömegű.

5.   A KÜLSŐ MEGJELENÉSRE VONATKOZÓ ELŐÍRÁSOK

A.   Egyöntetűség

Minden csomagolási egység tartalma legyen egyöntetű, és kizárólag azonos eredetű, azonos fajtájú és azonos minőségű fejes és kelkáposztát tartalmazzon.

Az I. osztályú fejes és kelkáposztának alak és szín szerint egyöntetűnek kell lennie.

A mini termékeknek megközelítően egységes méretűnek kell lenniük.

A káposzta ezen előírásban meghatározott különböző típusai azonban együtt csomagolhatóak, amennyiben minőség, valamint – minden érintett típus vonatkozásában – fajta tekintetében, méretben és származásban egyöntetűek.

A csomagolási egységek látható része a teljes belső tartalmat képviselje.

Az 1–5. bekezdés rendelkezéseitől eltérően az e rendelet hatálya alá eső termékek három kilogrammosnál kisebb fogyasztói csomagolási egységekbe vegyesen csomagolhatók más zöldség- és gyümölcsfélékkel, a 48/2003/EK bizottsági rendelet (1) feltételeinek megfelelően.

B.   Csomagolás

A fejes és kelkáposztát úgy kell csomagolni, hogy megfelelően védve legyen.

A csomagolási egység belsejében használt anyag legyen új, tiszta és olyan minőségű, hogy a termékben semmilyen külső vagy belső elváltozást ne okozzon. A csomagoláshoz különböző anyagok – mint például papír vagy forgalmazási adatokat tartalmazó öntapadós címkék – használata megengedett azzal a feltétellel, hogy a feliratozáshoz vagy a címkézéshez csak egészségre ártalmatlan festéket, tintát illetve ragasztóanyagot szabad használni.

A csomagolási egységek minden idegen anyagtól legyenek mentesek.

A termékekre egyedileg ragasztott címkék olyanok legyenek, hogy eltávolításkor látható ragasztónyomot ne hagyjanak maguk után, és héjkárosodást se okozzanak.

6.   A JELÖLÉSRE VONTAKOZÓ ELŐÍRÁSOK

1.   Minden csomagolási egység egyazon oldalán, összefüggően, olvashatóan, letörölhetetlenül és kívülről jól láthatóan a következő adatokat kell feltüntetni.

A.   Azonosító adatok

A csomagoló és/vagy a forgalmazó neve és címe.

Ez a jelölés helyettesíthető:

B.   A termék megnevezése

C.   A termék eredete

D.   Kereskedelmi jellemzők

E.   Hivatalos ellenőrző jel (nem kötelező)

2.   Nem kell az 1. pontban meghatározott jelölési adatokat a gyűjtőcsomagokon feltüntetni, ha ez utóbbiak fogyasztói csomagolási egységeket tartalmaznak, amelyek kívülről jól láthatóak, és ezek az adatok mindegyikükön szerepelnek. E gyűjtőcsomagokon nem lehetnek félrevezető jelölések. Amennyiben a gyűjtőcsomagok raklapon vannak, a jelölési adatokat a rakat legalább két oldalán, jól láthatóan elhelyezett feliraton kell feltüntetni.

----

(1)HL L 7., 2003.1.11., 65. o.

----

----

A BIZOTTSÁG 635/2006/EK RENDELETE

(2006. április 25.)

a foglalkoztatás megszűnését követően a munkavállalóknak a fogadó tagállam területén maradásának jogáról szóló 1251/70/EGK rendelet hatályon kívül helyezéséről

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre és különösen annak 39. cikke (3) bekezdésének d) pontjára,

mivel:

ELFOGADTA EZT A RENDELETET:

1. cikk

Az 1251/70/EGK rendelet 2006. április 30-án hatályát veszti.

2. cikk

Ez a rendelet az Európai Unió Hivatalos Lapjában történő kihirdetését követő napon lép hatályba.

Ez a rendelet teljes egészében kötelező, és közvetlenül alkalmazandó valamennyi tagállamban.

Kelt Brüsszelben, 2006. április 25-én.

a Bizottság részéről

Vladimír ŠPIDLA

a Bizottság tagja

----

(1)HL L 158., 2004.4.30., 77. o.

(2)HL L 142., 1970.6.30., 24. o.

----

----

A BIZOTTSÁG 636/2006/EK RENDELETE

(2006. március 20.)

a Franciaország lobogója alatt a IV c. és VII d. ICES-övezetben közlekedő hajóknak a heringre vonatkozó halászati tilalmáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK rendeletre (1) és különösen annak 26. cikke (4) bekezdésére,

tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (2) és különösen annak 21. cikke (3) bekezdésére,

mivel:

ELFOGADTA EZT A RENDELETET:

1. cikk

Kvóta kimerítése

Az e rendelet mellékletében említett tagállam számára 2006-ra kitűzött, a mellékletben említett állományra vonatkozó halászati kvótát a mellékletben meghatározott időponttól számítva kimerítettnek kell tekinteni.

2. cikk

Tilalmak

A mellékletben említett tagállam lobogója alatt hajózó vagy az abban a tagállamban bejegyzett halászhajóknak az e rendelet mellékletében említett állományokra vonatkozó halászata a mellékletben meghatározott időponttól számítva tilos. Az e halászhajók által az ezen időpont után kifogott állományok fedélzeten való tárolása, átrakodása és kirakodása tilos.

3. cikk

Hatálybalépés

E rendelet az Európai Unió Hivatalos Lapjában történő kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2006. március 20-án.

a Bizottság részéről

Jörgen HOLMQUIST

halászati és tengerészeti főigazgató

----

(1)HL L 358., 2002.12.31., 59. o.

(2)HL L 261., 1993.10.20., 1. o. A legutóbb a 768/2005/EK rendelettel (HL L 128., 2005.5.21., 1. o.) módosított rendelet.

(3)HL L 16., 2006.1.20., 1. o.

----

MELLÉKLET

----

II Jogi aktusok, amelyek közzététele nem kötelező

Tanács

----

Tájékoztató az Európai Közösség és az Izlandi Köztársaság, valamint a Norvég Királyság között a tagállamok egyikében, illetve Izlandon vagy Norvégiában benyújtott, menedékjog iránti kérelem megvizsgálására illetékes állam meghatározására vonatkozó kritériumokról és mechanizmusokról szóló megállapodáshoz csatolt jegyzőkönyv hatályba lépéséről

Az Európai Közösség és az Izlandi Köztársaság, valamint a Norvég Királyság között létrejött, a Tanács által 2006. február 21-én megkötött fent említett megállapodáshoz csatolt jegyzőkönyv 2006. május 1-jén lép hatályba, minthogy az eljárások befejezésére vonatkozó – a jegyzőkönyv 5. cikke szerinti – értesítések megküldésére 2006. március 27-ével sor került.

----

Bizottság

----

A BIZOTTSÁG HATÁROZATA

(2006. április 25.)

a Guatemalából és Pakisztánból származó etil-alkohol importjára alkalmazandó dömpingellenes eljárás megszüntetéséről

(2006/301/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: az alaprendelet) és különösen annak 9. cikkére,

a tanácsadó bizottsággal folytatott konzultációt követően,

mivel:

A.   AZ ELJÁRÁS

B.   A PANASZ VISSZAVONÁSA ÉS AZ ELJÁRÁS MEGSZÜNTETÉSE

ELFOGADTA EZT A HATÁROZATOT:

Egyetlen cikk

A Guatemalából és Pakisztánból származó, denaturált vagy nem denaturált, legalább 80 vagy magasabb térfogatszázalék alkoholtartalmú, rendszerint a 2207 10 00 és az ex 2207 20 00 KN-kód alatt bejelentett etil-alkohol Közösségbe irányuló importjára alkalmazott dömpingellenes eljárás ezennel megszűnik.

Kelt Brüsszelben, 2006. április 25-én.

a Bizottság részéről

Peter MANDELSON

a Bizottság tagja

----

(1)HL L 56., 1996.3.6., 1. o. A legutóbb a 2117/2005/EK rendelettel (HL L 340., 2005.12.23., 17. o.) módosított rendelet.

(2)HL C 129., 2005.5.26., 22. o.

----

----

A BIZOTTSÁG HATÁROZATA

(2006. április 25.)

a metabenztiazuronnak a 91/414/EGK tanácsi irányelv I. mellékletébe történő felvétele megtagadásáról és az e hatóanyagot tartalmazó növényvédő szerek engedélyének visszavonásáról

(az értesítés a C(2006) 1653. számú dokumentummal történt)

(EGT vonatkozású szöveg)

(2006/302/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2004/20/EK bizottsági irányelvvel (1) módosított, a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (2) és különösen annak 8. cikke (2) bekezdésének negyedik albekezdésére,

mivel:

ELFOGADTA EZT A HATÁROZATOT:

1. cikk

A metabenztiazuron nem kerül felvételre a 91/414/EGK irányelv I. mellékletébe.

2. cikk

A tagállamok gondoskodnak arról, hogy:

3. cikk

(1)   A 2. cikktől eltérve a melléklet B. oszlopában felsorolt tagállamok a C. oszlopban felsorolt alkalmazásokra legkésőbb 2009. június 30-ig érvényben tarthatják az A. oszlopban felsorolt hatóanyagokat tartalmazó növényvédő szerek engedélyeit.

Az első albekezdésben előírt eltéréssel élő tagállam biztosítja a következő feltételek betartását:

(2)   Az érintett tagállamok legkésőbb minden év december 31-ig tájékoztatják a Bizottságot az (1) bekezdés értelmében tett intézkedésekről és különösen az a)–d) pontok szerint hozott rendelkezésekről.

4. cikk

A tagállamok által a 91/414/EGK irányelv 4. cikkének (6) bekezdésével összhangban engedélyezett esetleges türelmi időnek a lehető legrövidebbnek kell lennie.

Amennyiben a 2. cikkel összhangban az engedélyeket legkésőbb 2006. október 25-ig kell visszavonni, a türelmi idő legkésőbb 2007. október 25-én jár le.

Amennyiben a 3. cikk (1) bekezdésével összhangban az engedélyeket legkésőbb 2009. június 30-ig kell visszavonni, a türelmi idő legkésőbb 2009. december 31-én jár le.

5. cikk

Ennek a határozatnak a tagállamok a címzettjei.

Kelt Brüsszelben, 2006. április 25-én.

a Bizottság részéről

Markos KYPRIANOU

a Bizottság tagja

----

(1)HL L 70., 2004.3.9., 32. o.

(2)HL L 230., 1991.8.19., 1. o.

(3)HL L 224., 2002.8.21., 23. o. A 2003. június 18-i 1044/2003/EK bizottsági rendelettel (HL L 151., 2003.6.19., 32. o.) módosított rendelet.

----

MELLÉKLET

A 3. cikk (1) bekezdésében említett engedélyek jegyzéke

----

Az Európai Unióról szóló szerződés V. címe alapján elfogadott jogi aktusok

----

A TANÁCS 2006/303/KKBP EGYÜTTES FELLÉPÉSE

(2006. április 25.)

a Kongói Demokratikus Köztársaság (KDK) biztonsági ágazatának reformja keretében az Európai Unió tanács- és segítségnyújtási missziójáról szóló 2005/355/KKBP együttes fellépés módosításáról és meghosszabbításáról

AZ EURÓPAI UNIÓ TANÁCSA,

tekintettel az Európai Unióról szóló szerződésre és különösen annak 14. cikkére,

mivel:

ELFOGADTA EZT AZ EGYÜTTES FELLÉPÉST:

1. cikk

A 2005/355/KKBP együttes fellépés a következőképpen módosul:

2. cikk

A misszióval kapcsolatban 2006. május 3-tól2007. június 30-ig felmerülő kiadások fedezésére szolgáló pénzügyi referenciaösszeg 4 750 000 EUR.

3. cikk

Ez az együttes fellépés az elfogadásának napján lép hatályba.

4. cikk

Ezt az együttes fellépést az Európai Unió Hivatalos Lapjában ki kell hirdetni.

Kelt Luxembourgban, 2006. április 25-én.

a Tanács részéről

az elnök

J. PRÖLL

----

(1)HL L 112., 2005.5.3., 20. o.

(2)HL L 318., 2005.12.6., 29. o.

----

----

A TANÁCS 2006/304/KKBP EGYÜTTES FELLÉPÉSE

(2006. április 10.)

a jogállamiság területére és esetlegesen más területekre irányuló koszovói EU válságkezelési műveletre tekintettel egy uniós tervezőcsoport (EUPT-Koszovó) létrehozásáról

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak 14. cikkére és 25. cikke harmadik albekezdésére,

mivel:

ELFOGADTA EZT AZ EGYÜTTES FELLÉPÉST:

1. cikk

Célkitűzés

(1)   Az Európai Unió az esetleges jövőbeni koszovói EU válságkezelési műveletre tekintettel létrehozza az Európai Unió tervezőcsoportját (EUPT-Koszovó).

(2)   Az EUPT-Koszovó célkitűzése a következő:

2. cikk

Feladatok

Célkitűzésének megvalósítása során az EUPT-Koszovó az alábbi feladatokra összpontosít:

3. cikk

Felépítés

(1)   Az EUPT-Koszovó elvben az alábbiak szerint épül fel:

(2)   Az EUPT-Koszovó az alábbiakat hozza létre:

4. cikk

Az EUPT-Koszovó vezetője és személyzete

(1)   Az EUPT-Koszovó vezetője felel az EUPT-Koszovó tevékenységeinek irányításáért és koordinálásáért.

(2)   Az EUPT-Koszovó vezetője látja el az EUPT-Koszovó tevékenységének napi irányítását, és felel a személyzeti és fegyelmi ügyekért. A személyzet kirendelt tagjaival kapcsolatban az érintett nemzeti vagy uniós hatóság jár el fegyelmi ügyekben.

(3)   Az EUPT-Koszovó vezetője szerződést ír alá a Bizottsággal.

(4)   Az EUPT-Koszovó elsősorban a tagállamok vagy az uniós intézmények által kirendelt polgári személyzetből áll. Az egyes tagállamok vagy a közösségi intézmények viselik az általuk kirendelt személyzettel kapcsolatos költségeket, beleértve a fizetést, az orvosi ellátást, a Koszovóba be-, illetve az onnan történő kiutazás költségeit, valamint a napidíjon kívüli egyéb juttatásokat.

(5)   Az EUPT-Koszovó továbbá szükség szerint szerződéses alapon nemzetközi személyzetet és helyi személyzetet alkalmazhat.

(6)   Az EUPT-Koszovó személyzetének valamennyi tagja – bár a kirendelő tagállam vagy uniós intézmény fennhatósága alatt marad – kizárólag az EU támogató fellépésének érdekét szem előtt tartva látja el feladatait és jár el. A személyzet minden tagja tiszteletben tartja a Tanács biztonsági szabályzatának elfogadásáról szóló, 2001. március 19-i 2001/264/EK tanácsi határozatban (1) (a továbbiakban: a Tanács biztonsági szabályzata) megállapított biztonsági alapelveket és minimumszabályokat.

(7)   Az EUPT-Koszovót fokozatosan kell kialakítani, egy központi csoporttal kezdve 2006. április végétől kezdődően, oly módon, hogy 2006. szeptember 1-jét megelőzően a csoportlétszám teljes legyen.

5. cikk

A parancsnoklás rendje

(1)   Az EUPT-Koszovó szervezeti felépítése egységes parancsnoklási renden alapul.

(2)   A Politikai és Biztonsági Bizottság (PBB) gyakorolja az EUPT-Koszovó politikai ellenőrzését és stratégiai irányítását.

(3)   A főtitkár/főképviselő iránymutatást nyújt az EUPT-Koszovó vezetőjének.

(4)   Az EUPT-Koszovó vezetője irányítja az EUPT-Koszovó tevékenységét, és ellátja annak napi irányítását.

(5)   Az EUPT-Koszovó vezetője a főtitkár/főképviselőnek tesz jelentést.

6. cikk

Politikai ellenőrzés és stratégiai irányítás

(1)   A PBB a Tanács felelősségvállalása mellett gyakorolja az EUPT-Koszovó politikai ellenőrzését és stratégiai irányítását.

(2)   A Tanács felhatalmazza a PBB-t, hogy a Szerződés 25. cikkének megfelelően hozza meg a megfelelő határozatokat. Ez a felhatalmazás a főtitkár/főképviselő javaslata alapján az EUPT-Koszovó vezetője kinevezésének jogkörét tartalmazza. Az EUPT-Koszovó céljaival és befejezésével kapcsolatos döntéshozatali hatáskör továbbra is a Tanácsot illeti meg.

(3)   A PBB rendszeres időközönként jelentést kap, és különleges jelentéseket kérhet az EUPT-Koszovó vezetőjétől a 2. cikkben említett feladatok végrehajtásáról, valamint a 10. cikkben említett egyéb szereplőkkel való koordinációról. A PBB üléseire szükség szerint meghívhatja az EUPT-Koszovó vezetőjét.

(4)   A PBB rendszeres időközönként jelentést tesz a Tanácsnak.

7. cikk

Harmadik országok részvétele

Az EU és annak egyedi intézményi kerete döntéshozatali autonómiájának sérelme nélkül, a csatlakozó államok felkérést kapnak arra, hogy járuljanak hozzá az EUPT-Koszovóhoz, feltéve, hogy viselik a személyi állomány általuk kirendelt tagjaival kapcsolatos költségeket, beleértve a fizetést, az orvosi ellátást, a juttatásokat, a nagy kockázat elleni biztosítást, valamint a misszió területére történő beutazás és az onnan történő kiutazás költségeit, valamint adott esetben hozzájárulnak az EUPT-Koszovó működési költségeihez.

8. cikk

Biztonság

(1)   Az EUPT-Koszovó vezetője felelős az EUPT-Koszovó biztonságáért, és – a Tanács Főtitkárságának Biztonsági Hivatalával konzultálva – ő felel a misszióra alkalmazandó biztonsági minimumkövetelmények betartásának biztosításáért.

(2)   Az EUPT-Koszovó számára kineveznek egy biztonsági tisztviselőt, aki jelentést tesz az EUPT-Koszovó vezetőjének.

9. cikk

Pénzügyi rendelkezések

(1)   Az EUPT-Koszovó működésével járó kiadások fedezésére szánt pénzügyi referenciaösszeg 3 005 000 EUR.

(2)   Az (1) bekezdésben említett összegből finanszírozott kiadásokat az EU általános költségvetésére alkalmazandó szabályoknak és eljárásoknak megfelelően kell kezelni, azzal a kivétellel, hogy semmilyen előfinanszírozás nem marad a Közösség tulajdonában.

(3)   Az EUPT-Koszovó vezetője az e szerződés keretében vállalt tevékenységek tekintetében teljes jelentési kötelezettséggel tartozik a Bizottságnak, aki az említett tevékenységek tekintetében felügyeletet gyakorol az EUPT-Koszovó vezetője felett.

(4)   A pénzügyi rendelkezések tiszteletben tartják az EUPT-Koszovó operatív követelményeit, beleértve a felszerelés kompatibilitását és a csapatok interoperabilitását.

(5)   A kiadások ezen együttes fellépés hatálybalépésének napjától számolhatók el.

10. cikk

Koordináció egyéb szereplőkkel

(1)   Az EU és valamennyi érintett szereplő – többek között az ENSZ/UNMIK, az EBESZ, a NATO/KFOR, valamint olyan egyéb kulcsszereplők, mint az Egyesült Államok és Oroszország – közötti szoros koordináció továbbra is biztosítja a nemzetközi közösség erőfeszítéseinek egymást kiegészítő jellegét és összhangját. Valamennyi tagállamot folyamatosan, teljes körűen tájékoztatni kell a koordinációs eljárásról.

(2)   Az EUPT-Koszovó vezetője feladatai végzése során részt vesz a Koszovóban, Pristinában létrehozott EU koordinációs mechanizmusokban.

11. cikk

Az EUPT-Koszovó személyzetének jogállása

(1)   A Koszovóban állomásozó EUPT-Koszovó személyzetének jogállásáról – adott esetben ideértve a kiváltságokat, mentességeket és az EUPT-Koszovó létrehozásához és zavartalan működéséhez szükséges további biztosítékokat – a Szerződés 24. cikkében előírt eljárásnak megfelelően kell megállapodni. Az elnökséget segítő főtitkár/főképviselő az elnökség nevében tárgyalásokat folytathat ilyen megállapodásról.

(2)   A személyzet tagjait kirendelő tagállam vagy uniós intézmény felelős a személyzet tagjai részéről vagy velük összefüggésben, a kirendeléssel kapcsolatban felmerülő bármely igény teljesítéséért. Az adott tagállam vagy uniós intézmény felelős a kirendelt személlyel szemben bármely eljárás megindításáért.

(3)   A nemzetközi és helyi szerződéses személyzet alkalmazási feltételeit, valamint jogait és kötelezettségeit az EUPT-Koszovó vezetője és a személyzet tagja közötti szerződésben kell meghatározni.

12. cikk

Közösségi fellépés

A Tanács és a Bizottság saját hatáskörének megfelelően biztosítja az ezen együttes fellépés és a Közösség külső tevékenységeinek végrehajtása közötti összhangot, a Szerződés 3. cikkének második albekezdésével összhangban. A Tanács és a Bizottság ennek érdekében együttműködik.

13. cikk

Minősített információk átadása

(1)   A főtitkár/főképviselő jogosult a NATO/KFOR részére – a Tanács biztonsági szabályzatának megfelelően – „CONFIDENTIEL UE” szintig a fellépés céljára készült uniós minősített információt és dokumentumokat átadni.

(2)   Az EUPT-Koszovó operatív igényeivel összhangban a főtitkár/főképviselő jogosult az UN/UNMIK és az EBESZ részére – a Tanács biztonsági szabályzatának megfelelően – „RESTREINT UE” szintig a fellépés céljára készült uniós minősített információt és dokumentumokat átadni. E célból helyi szabályozást kell kidolgozni.

(3)   A főtitkár/főképviselő jogosult az ezen együttes fellépéshez csatlakozott harmadik felek részére a Tanács eljárási szabályzatának elfogadásáról szóló, 2004. március 22-i 2004/338/EK, Euratom tanácsi határozat (2) 6. cikkének (1) bekezdése értelmében szakmai titoktartás alá tartozó fellépéssel kapcsolatos tanácsi tanácskozásokra vonatkozó nem minősített EU-dokumentumokat átadni.

14. cikk

Felülvizsgálat

A Tanács legkésőbb 2006. október 31-ig értékeli, hogy az EUPT-Koszovót folytatni kell-e 2006. december 31-ét követően, figyelembe véve az esetleges koszovói EU válságkezelési műveletre való zökkenőmentes áttérés szükségességét.

15. cikk

Hatálybalépés és megszűnés

(1)   Ez az együttes fellépés az elfogadásának napján lép hatályba.

(2)   Ez az együttes fellépés 2006. december 31-én lejár.

16. cikk

Kihirdetés

Ezt az együttes fellépést az Európai Unió Hivatalos Lapjában ki kell hirdetni.

Kelt Brüsszelben, 2006. április 10-én.

a Tanács részéről

az elnök

U. PLASSNIK

----

(1)HL L 101., 2001.4.11., 1. o. A legutóbb a 2005/952/EK tanácsi határozattal (HL L 346., 2005.12.29., 18. o.) módosított határozat.

(2)HL L 106., 2004.4.15., 22. o. A legutóbb a 2006/34/EK, Euratom határozattal (HL L 22., 2006.1.26., 32. o.) módosított határozat.

----